El Jardí de la Devesa de “El Castell” continua obrint les seues portes en caps de setmana alterns
2025-07-24

Els jardins que envolten el Col·legi Major Sant Joan de Ribera de Burjassot, l’anomenada Devesa del Castell, continuen obrint les seues portes en caps de setmana alterns perquè les ciutadanes i els ciutadans de Burjassot puguen admirar la bellesa d’aquest pulmó verd tan important en el municipi.

Així, en aquest mes d’octubre, el Jardí obrirà el pròxim cap de setmana, dissabte 26 i diumenge 27 d’octubre i, ja el mes de novembre, les obertures seran els dies 9 i 10 i el cap de setmana del 23 i el 24 de novembre. Per a finalitzar l’any, al desembre, el Jardí obrirà les seues portes el 7 i el 8 i el 21 i el 22 de desembre. L’horari de visita és de 10h a 19:30h.

Els jardins de la Devesa del Castell van obrir al públic al maig de 2016, gràcies a l’acord de col·laboració signat entre l’Ajuntament de Burjassot i el Col·legi Major Sant Joan de Ribera, entitat que ostenta la propietat d’aquesta zona verda situada en ple centre del municipi.